Γραμμή Α (Μετρό Ρώμης)

Η γραμμή Α (Ιταλικά: Linea A) του Μετρό της Ρώμης διασχίζει την πόλη από το βορειοδυτικό τερματικό σταθμό του Battistini μέχρι το νοτιοανατολικό τεματικό σταθμό στην Anagnina. Τέμνεται με τη γραμμή Β στο Τερμινί και με τη γραμμη C στο Σάν Τζοβάνι. Η γραμμή σημειώνεται με πορτοκαλί χρώμα στους χάρτες του μετρό.

Συνήθως με πολύ κόσμο, η Γραμμή Α, εκτιμάται ότι μεταφέρει σχεδόν μισό εκατομμύριο ανθρώπους καθημερινά.

 Ιστορία 
Το 1959, εγκρίθηκε η κατασκευή μιας δεύτερης μητροπολιτικής σιδηροδρομικής γραμμής στη Ρώμη, από την περιοχή Osteria del Curato στο Prati, που διέρχεται από το κέντρο της πόλης και διασταυρώνεται με την υπάρχουσα γραμμή (εγκαινιάστηκε το 1955) στο σταθμό Termini.

Οι εργασίες ξεκίνησαν το 1964 στην περιοχή Tuscolana και αντιμετώπισαν αμέσως απροσδόκητες καθυστερήσεις και δυσκολίες, παράδειγμα των οποίων ήταν η διακοπή της κυκλοφορίας στα νοτιοανατολικά της Ρώμης από τη μέθοδο κοπής και κάλυψης της εκσκαφής. Οι εργασίες διακόπηκαν και επαναλήφθηκαν 5 χρόνια αργότερα, με μηχανήματα διάνοιξης σήραγγας που, αν και βοηθούσαν στην άμβλυνση των κυκλοφοριακών προβλημάτων, προκάλεσαν ζημιές από κραδασμούς στα κτίρια.

Οι αρχαιολογικές ανακαλύψεις ήταν συχνές κατά τη διάρκεια των εργασιών, ιδιαίτερα στην περιοχή της Piazza della Repubblica, και απαιτούσαν αλλαγές στον σχεδιασμό. Τα ακάλυπτα λείψανα παρουσιάστηκαν σε προστατευτικές γυάλινες προθήκες στον σταθμό Repubblica. Το έργο της διάνοιξης σήραγγας και οι συνδεδεμένες αρχαιολογικές ανακαλύψεις απεικονίστηκαν στην ταινία Roma του Φεντερίκο Φελίνι.

Η γραμμή άρχισε να λειτουργεί το 1980, από τhn Anagnina στο Ottaviano και πήρε το όνομα Γραμμή A, ενώ η υπάρχουσα γραμμή Termini-Laurentina ονομαζόταν Γραμμή B. Στις αρχές της δεκαετίας του 1990, ξεκίνησαν οι εργασίες για την επέκταση της γραμμής A από το Ottaviano στο Battistini, η οποία άνοιξε μεταξύ 1999 και 2000. 

 Ημερομηνία έναρξης λειτουργίας 

 16 Φεβρουαρίου 1980: Ottaviano - Cinecittà
 11 Ιουνίου 1980: Cinecittà - Anagnina
 29 Μαΐου 1999: Οτάβιάνο - Valle Aurelia
 1 Ιανουαρίου 2000: Valle Aurelia - Battistini

 Σιδηροδρομικά βαγόνια 
Ο πρώτος συρμός που χρησιμοποιήθηκε στη Γραμμή Α ήταν οι συρμοί της σειράς MA100 που κινούνταν σε σχηματισμό 4 βαγονιών, τα οποία αργότερα αυξήθηκαν σε 6 λόγω της αυξημένης κίνησης επιβατών.

Στα τέλη της δεκαετίας του 1990, η σειρά MA200 άρχισε να λειτουργεί στη Γραμμή Α και ήταν ο πρώτος τύπος τρένου του μετρό της Ρώμης που χρησιμοποίησε τριφασικούς ασύγχρονους κινητήρες με ηλεκτρονική κίνηση ως σύστημα έλξης. Ωστόσο, η σειρά MA200 ήταν επιρρεπής σε τεχνικά προβλήματα και αρχικά προοριζόταν μόνο για τη γραμμή Β προτού μεταφερθεί στη γραμμή Α.

Τον Ιανουάριο του 2005, οι σειρές MA100 και MA200 άρχισαν να αντικαθίστανται από νέας σχεδίασης, κλιματιζόμενα τρένα S/300, που κατασκευάστηκαν από την ισπανική εταιρεία CAF (Construcciones y Auxiliar de Ferrocarriles), που προσδιορίστηκε ως σειρά MA300 από την ATAC, χειριστή του μετρό της Ρώμης. Εξαιτίας αυτού, οι σειρές MA100 και MA200 έχουν μεταφερθεί στον σιδηρόδρομο Ρώμης-Λίντο.

Οι συρμοί S/300 αποτελούν σήμερα το μεγαλύτερο μερίδιο των συρμών της Γραμμής Α. Είναι επίσης μερικοί από τους πρώτους που διαθέτουν αυτοματοποιημένες ανακοινώσεις.

 Ανακοινώσεις σταθμών 
μικρογραφία|Συρμός S/300 στο σταθμό Battistini.
Στους συρμούς S/300, κατά την έξοδο από σταθμό, ανακοινώνεται η επόμενη στάση καθώς και σε ποια πλευρά του τρένου θα ανοίξουν οι πόρτες. Κατά την είσοδο στον επόμενο σταθμό, επαναλαμβάνεται το όνομα του σταθμού και από ποια πλευρά θα ανοίξουν οι πόρτες. Μόλις σταματήσει το τρένο, ακούγονται πολλά μπιπ καθώς ανοίγουν οι πόρτες. Ακούγεται ένας υψηλότερος τόνος πριν κλείσουν οι πόρτες. Στη συνέχεια ο κύκλος επαναλαμβάνεται.

Παρακάτω εμφανίζονται οι ανακοινώσεις για ένα τρένο που σταματά στο Barberini ως παράδειγμα:

Κατά την έξοδο από τον σταθμό Spagna ή Ρεπουμπλικα, η ανακοίνωση είναι ως εξής:

Ιταλικά: "Prossima fermata: Barberini–Fontana di Trevi. Uscita lato destro." (Μετάφραση: "Επόμενη στάση: Μπαρμπερίνι–Σιντριβάνι Τρέβι. Έξοδος από τη δεξιά πλευρά.")

Κατόπιν όταν το τρένο μπαίνει στο Μπαρμπέρνι, η ανακοίνωση είναι ως εξής:

Ιταλικά: "Barberini–Fontana di Trevi. Uscita lato destro. (Μετάφραση: "Μπαρμπερίνι–Σιντριβάνι Τρέβι. Έξοδος από τη δεξιά πλευρά.")

 Ατυχήματα 
Στις 17 Οκτωβρίου 2006, ένα ατύχημα προκάλεσε το θάνατο ενός ατόμου και τον τραυματισμό περισσότερων 100 άλλων.

 Πιθανές επεκτάσειςς 
Εξετάζονται περαιτέρω επεκτάσεις στη γραμμή Α προς τα βόρεια, από το Battistini έως την Torrevecchia (2 σταθμοί).

 Χάρτες 

 Μετρό Ρώμης  και Προαστιακός σιδηρόδρομος 
 Παλαιός χάρτης των σχεδίων του Μετρό της Ρώμης

 Αναφορές 

Κατηγορία:Σελίδες με μη επιθεωρημένες μεταφράσεις
Κατηγορία:Γραμμές του Μετρό της Ρώμης